आज मिति २०७५ भदौ २५ गते स्वास्थ्य तथा जनसंख्या मन्त्रालयबाट जारी गरिएको विज्ञप्तीमा मिति २०७५ भदौ १८ गते नेपाल सरकार स्वास्थ्य तथा जनसंख्या मन्त्रालय, नेपाल मेडिकल काउन्सिल र नेपाल चिकित्सक संघ बीच मुलुकी अपराध (संहिता) ऐन २०७४ को परिच्छेद–१९ इलाज सम्बन्धी कसूर लगायतका स्वास्थ्यकर्मीहरुको सुरक्षाका सवालहरु सम्बन्धमा भएको साझा सहमति एवं नेपाल चिकित्सक संघको माग अनुसार संशोधन प्रक्रिया अघि बढी सकेको भनी उल्लेख गरिएको हुनाले नेपाल चिकित्सक संघले २०७५ भदौ २६ गतेदेखि घोषणा गरेका आन्दोलनका कार्यक्रमहरु हाललाई स्थगन गरिएको छ ।
उक्त ऐन संशोधन गर्न नेपाल चिकित्सक संघ नेपाल सरकार समक्ष जोडदार माग गर्दछ । देशभरका सम्पूर्ण स्वास्थ्यकर्मी तथा चिकित्सकहरुलाई उक्त ऐन संशोधन नहुन्जेलसम्मका लागि दबाबमूलक कार्यक्रमहरु यथावत रुपमा संचालन गर्न गराउन यसै विज्ञप्ती मार्फत अनुरोध गर्दछु । स्वास्थ्य तथा जनसंख्या मन्त्रालयबाट गरिएको प्रतिबद्धता अनुरुप यथासिघ्र ऐन संशोधन नभएको खण्डमा नेपाल चिकित्सक संघले थप आन्दोलनका कार्यक्रम घोषणा गर्न बाध्य हुने व्यहोरा समेत यसै विज्ञप्ती मार्फत जानकारी गराइन्छ ।